Xelo Blanch i Estíbaliz Belinchón són proclamades Falleres Majors d'Alaquàs 2004
27/10/2003 12:11:00

# Xelo Blanch i Estíbaliz Belinchón són proclamades Falleres Majors d'Alaquàs 2004

*   27/10/2003 12:11:00
*   [Imprimir](#)
*   Compartir
*    https://www.alaquas.org/documento.asp?id\_do=8862

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8862%2F0&title=Ajuntament%20d%27Alaqu%C3%A0s.%20Premsa.Xelo%20Blanch%20i%20Est%C3%ADbaliz%20Belinch%C3%B3n%20s%C3%B3n%20proclamades%20Falleres%20Majors%20d%27Alaqu%C3%A0s%202004)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8862/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8862/8862_Form_4.jpg)](https://www.alaquas.org/ficheros/documentos/2003/2/8862/8862_Form_10.jpg "<a href='https://www.alaquas.org/ficheros/documentos/2003/2/8862/8862_Form_10.jpg' target=_blank><i class='fa fa-external-link' aria-hidden='true'></i>.Xelo Blanch i Estíbaliz Belinchón són proclamades Falleres Majors d'Alaquàs 2004</a>")

L'acte de Proclamació de les noves Falleres Majors d'Alaquàs es va celebrar el passat dissabte 25 d'octubre a l'Auditori Nou

El passat dissabte dia 25 d'octubre a les 20 hores de la vesprada es va celebrar a Alaquàs l'acte oficial de Proclamació de les noves Falleres Majors d'Alaquàs per a l'exercici 2004. Xelo Blanch i Estíbaliz Belinchón van ser proclamades Fallera Major d'Alaquàs i Fallera Major Infantil d'Alaquàs, respectivament, i van prendre possessió del seu nou càrrec.

En primer lloc, Asunción Sáiz i Leticia Álvarez, Falleres Majors d'Alaquàs 2003, van acomiadar les joves que van formar part de les Corts d'Honor 2003 de Junta Local Fallera i tot seguit  es va rebre a les noves representants de les Corts.

La Cort d'Honor de la Fallera Major per al 2004 està formada per: Carolina Jara, Llanos Manzano, Sarai Giménez, Noelia Núñez, MªLuisa Sevilla, María Atienza i Amparo Moratalla. La Cort d'Honor Infantil està formada per les xiquetes Elena Ballesteros, Mª del Rocío García, Mónica Sáez, Elena Biot i MªAsunción Sáiz, Fallera Major d'Alaquàs del 2003.

Un dels moments més destacats de l'acte, va ser quan Mª Asunción Sáiz i Leticia Álvarez van dirigir a les persones assistents a l'acte unes paraules d'agraïment pel suport donat al llarg dels seus respectius regnats. En els seus discursos van agrair l'esforç i companyia dels seus familiars i amics així com el de les seues Corts i el de les Falleres Majors de les 11 comissions de la ciutat. Les falleres majors també van destacar el recolzament de l'Ajuntament d'Alaquàs, dirigint-se a l'Alcalde, Jorge Alarte, i el treball realitzat pels components de Junta Local Fallera.

En darrer lloc, es va rebre a la nova Fallera Major Infantil d'Alaquàs, Estíbaliz Belinchón, que va estar acompanyada per la Regidora de Festes, Isabel Mondéjar, i a la nova Fallera Major d'Alaquàs, Xelo Blanch, que va estar acompanyada per l'Alcalde d'Alaquàs, Jorge Alarte.

A continuació, l'Alcalde d'Alaquàs, com a President Nat de Junta Local Fallera, va estar l'encarregat de pronunciar la Proclamació oficial de les dues joves com a noves màximes representants falleres d'Alaquàs. En el seu discurs, Jorge Alarte va aprofitar per felicitar la Junta Local Fallera en el seu XX Aniversari per la seua trajectòria fallera i pel seu treball desenvolupat. Alarte va dedicar especialment unes paraules d'agraïment a les Falleres Majors del 2003, agraint-los la seua dedicació així com el seu compromís amb les falles de la ciutat.

El proper dia 15 de novembre es celebrarà l'acte de Presentació i Exaltació de les noves Falleres Majors d'Alaquàs de 2004.